Led Zeppelin sai 1970. aastate alguses ülipopulaarseks, seda vaatamata muusikakriitikute esialgsele lausa vaenulikule suhtumisele. Nende albumeid on tänaseks müüdud üle 300 miljoni, aga mehed pidasid end siiski eelkõige kontsertbändiks - ja täiesti õigustatult - oma maailmaturneedel purustasid nad kõik senikehtinud publikurekordid. Tuntumateks lauludeks on muu hulgas klassikaks muutunud "Stairway to Heaven", "Dazed and Confused", "Kashmir" ja "Whole Lotta Love".